'Raad moet afname in ANC-steun ondersoek' | Maroela Media
Die burgerorganisasie Sanco het gesê 'n politieke raad, saamgestel uit 'n drieparty-alliansie, moet dringend byeengeroep word om ondersoek in te stel na die afname in steun vir die ANC tydens die afgelope munisipale verkiesing.
Skhumbuzo Mpanza, Sanco se sekretaris-generaal, het die afgelope naweek sleutelbesluite wat tydens die onlangse samekoms van die ANC se nasionale uitvoerende komitee (NUK) buite Pretoria gemaak is, aangekondig.
Volgens Mpanza moet die ANC nou reeds begin voorberei vir die algemene verkiesing in 2019 deur te reageer op kwessies wat gemeenskappe raak. "Die kwessies waaroor gemeenskappe ontevrede is en wat daartoe gelei het dat hulle nie tydens die afgelope verkiesing vir die ANC gestem het nie, moet sonder verdere uitstel aangespreek en opgelos word."
Mpanza het gesê volgens 'n eerlike en kragtige ontleding van die uitslae van die munisipale verkiesing, is dit duidelik dat die massa 'n sterk boodskap uitgestuur het. "As die ANC nie meer aan bewind is nie, sal juis die arm gemeenskappe in Suid-Afrika ly onder beleidsrigtings wat nie ten gunste van armes is nie."
Hy het 'n beroep op alliansie-leiers gedoen om te besef wat gedoen moet word om die "nasionale demokratiese revolusie" te red. "Ons het die prys betaal vir die arrogansie en korrupsie wat ons daadwerklik moes aanspreek en nie voor teruggedeins het nie. Dit is nou tyd om van rat te verander."
Mpanza het ook gepraat oor die NUK se kommer oor die stryd tussen die Valke en Pravin Gordhan, die minister van finansies. Volgens Mpanza is die kwessie nie in die belang van die land se ekonomiese herstelplan nie en sal 'n verdere kredietstatusafgradering die armes benadeel.
"Hoewel ons die beginsel van gelykheid voor die gereg ondersteun en glo dat Gordhan se tekort aan samewerking 'n slegte presedent kan skep, glo ons dat verkeerde inligting en 'n ondersoek wat deur die media gedoen word, vertroulikheid, samewerkende regering en professionaliteit ondermyn. Ons doen 'n beroep dat die korrekte prosedure gevolg word en dat die minister sy samewerking gee in die ondersoek," het Mpanza gesê.
Skuuuuus? Sê weer.
Dis nie nodig vir ñ raad nie ek sal hulle verniet vir hulle sê ZUMA KORRUPSIE AROGANSIE KADERS EN STEEL
Dis nie nodig om n raad aan te stel nie Raak ontslae van Zuma en sy meelopers en alles is opgelos Sy tentakels is in elke moontlike geldpot en verhoed vooruitgang
Onbevoegde werkers in sleutel posisie
Spreek hierdie probleme aan en jaag nr 1 weg
Ek glo nie wat ek lees nie. 'n Drieparty alliansie moet die ANC se afname in steun ondersoek? Ek het in my lewe nog nie sulke arrogansie en 'n gebrek aan begrip teëgekom nie. Hulle het totaal kontak met hulle ondersteuners verloor, maar die ironie is, hulle besef dit nie want hulle is te besig met die "self".